
ԳԵՐԱԿԱ ՈԼՈՐՏՈՒՄ ԻՐԱԿԱՆԱՑՎՈՂ ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ ՆԵՐՄՈՒԾՎՈՂ ՏԵԽՆՈԼՈԳԻԱԿԱՆ ՍԱՐՔԱՎՈՐՈՒՄՆԵՐԻ, ԴՐԱՆՑ ԲԱՂԿԱՑՈՒՑԻՉ ՈՒ ՀԱՄԱԼՐՈՂ ՄԱՍԵՐԻ, ՀՈՒՄՔԻ ԵՎ (ԿԱՄ) ՆՅՈՒԹԵՐԻ ՆԿԱՏՄԱՄԲ ՍԱԿԱԳՆԱՅԻՆ, ՄԱՍՆԱՎՈՐԱՊԵՍ, ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏԵԼՈՒ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՀԱՄԱՐ «ԻՆՆՈԹԵԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԵՐԿԱՅԱՑՎԱԾ ՀԱՅՏԸ ԲԱՎԱՐԱՐԵԼՈՒ ԵՎ «ԻՆՆՈԹԵԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ, «ԻՆԵԿՈԲԱՆԿ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՆԿԱՏՄԱՄԲ ԱՐՏՈՆՈՒԹՅՈՒՆԸ ԿԻՐԱՌԵԼՈՒ ՄԱՍԻՆ
ԱՐՏՈՆՈՒԹՅՈՒՆԸ ԿԻՐԱՌԵԼՈՒ ՄԱՍԻՆ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ
	1. ՀՀ ֆինանսների նախարարություն

	18-06-2026թ.

	
	N 02/2-1/16284-2026

	1․ Նախագծով նախատեսվում է ներդրումային ծրագրի շրջանակներում «Իննոթեկ» սահմանափակ պատասխանատվությամբ ընկերության (այսուհետ՝ Ընկերություն) կողմից ներմուծվող մի շարք ապրանքների նկատմամբ կիրառել մաքսատուրքից ազատման արտոնություն, այդ թվում՝ 2523 29 000 0 ծածկագրին դասվող ցեմենտի նկատմամբ։
Վերոգրյալի կապակցությամբ, հայտնում ենք, որ ՀՀ կառավարության 2025 թվականի դեկտեմբերի 4-ի թիվ 1736-Ն որոշման (այսուհետ՝ Որոշում) համաձայն՝ 2523 (բացառությամբ ԱՏԳ ԱԱ 2523100000, 2523210000) ապրանքային դիրքերին դասակարգվող ցեմենտի ներմուծման համար սահմանվել է լիցենզավորման ընթացակարգ։ Վերջինս ենթադրում է պետական տուրքի վճարում (յուրաքանչյուր մինչև հարյուր տոննայի համար՝ 800 հազար դրամ) և ուղղված է սակագնային մրցակցությունն ապահովելու միջոցով տեղական արտադրությունը խթանելուն և պաշտպանելուն։
Այս համատեքստում, կարծում ենք, որ Նախագծով առաջարկվող արտոնության կիրառման և ներքին արտադրությունը խթանելու ու պաշտպանելու համար իրականացվող երկու քաղաքականություններն անհամատեղելի են։ Ստացվում է, որ մի կողմից ցեմենտի ներմուծման նկատմամբ կիրառվում է սահմանափակում (լիցենզավորման և լրացուցիչ պետական տուրք վճարելու մասով), իսկ մյուս կողմից Նախագծով առաջարկվում է նույն ապրանքի նկատմամբ կիրառել մաքսատուրքից ազատման արտոնություն։ Միաժամանակ, հարկ է նշել, որ առհասարակ մաքսատուրքերի կիրառությունը նույնպես առևտրային քաղաքականության գործիք է, որով երկրները կամ միությունները պաշտպանում են ներքին արտադրողին։ Ընդ որում, լիցենզավորման ընթացակարգը սահմանելու որոշման ընդունման հիմնավորմամբ նշվել է, որ Հայաստանի Հանրապետությունում առկա են մի շարք արտադրող կազմակերպություններ, և հավասար մրցակցային պայմանների ապահովումը թույլ կտա հավասարակշռել գները և խթանել ներքին արտադրությունը։
Ուստի, անհասկանալի է ցեմենտի ներմուծման նկատմամբ մաքսատուրքի արտոնության կիրառության նպատակահարմարությունը, քանի որ այն արտադրվում է նաև տեղական արտադրողների կողմից։
Բացի այդ, մաքսատուրքի արտոնությունների տրամադրման կարգով սահմանված է, որ երրորդ երկրներից ներմուծվող ապրանքների նկատմամբ մաքսատուրքից ազատման արտոնությունը կարող է կիրառվել այն դեպքերում, երբ տվյալ ապրանքները չեն արտադրվում ԵԱՏՄ տարածքում կամ իրենց որակական և քանակական հատկանիշներով զիջում են երրորդ երկրներում արտադրված համանման ապրանքներին։
Միաժամանակ, ներդրումային ծրագրին կից ներկայացված հայտարարությամբ Ընկերությունը տեղեկացնում է, որ հայտով ներկայացվող ապրանքները չեն արտադրվում ԵԱՏՄ անդամ պետությունների տարածքում (այդ թվում՝ ՀՀ տարածքում) կամ արտադրվում են ներդրումային ծրագրի համար ոչ բավարար քանակով և (կամ) չեն բավարարում ներդրումային ծրագրի իրականացման համար անհրաժեշտ տեխնիկական պահանջներին:
Այս առումով, անհասկանալի է, թե որ չափանիշի առկայությունն է հիմք հանդիսանում ապրանքը երրորդ երկրից ներմուծելու մասով որոշում կայացնելու համար։
Հայտնում ենք նաև, որ Նախագծում ներառված՝ ԵԱՏՄ ԱՏԳ ԱԱ 8704 22 910 0 ծածկագիրը բացակայում է ԵՏՀ խորհրդի 2021 թվականի սեպտեմբերի 14-ի թիվ 80 որոշմամբ (այսուհետ՝ ԵՏՀ որոշում) սահմանված ապրանքային անվանացանկից, իսկ ԵԱՏՄ ԱՏԳ ԱԱ 8428 20 200 0  ծածկագրին դասվող ապրանքի ներմուծման համար ԵՏՀ որոշմամբ արդեն իսկ սահմանված է մաքսատուրքի 0 տոկոս դրույքաչափ։
Բացի այդ, Նախագծում ներառված ԵԱՏՄ ԱՏԳ ԱԱ 2523 29 000 0, 6305 33 100 1, 6305 33 900 0 ծածկագրերին դասվող ապրանքների չափման միավորները չեն համապատասխանում ԵՏՀ որոշմամբ սահմանված չափման միավորներին (կգ)։
Հաշվի առնելով վերոգրյալը՝ գտնում ենք, որ անհրաժեշտ է հիմնավորել ցեմենտը մաքսատուրքի արտոնությամբ ներմուծելու նպատակահարմարությունը տեղական արտադրողներին պաշտպանելու քաղաքականության իրականացման պայմաններում, ինչպես նաև անհրաժեշտ է ներկայացնել այն տեղական շուկայից ձեռք չբերելու հստակ պատճառը։
Հաշվի առնելով վերոգրյալը՝ հայտնում ենք, որ անհրաժեշտ է Նախագծում կատարել համապատասխան փոփոխություններ:

	Ընդունվել է։ Ցեմենտը հանվել է։













































Ընդունվել է։

	N 01/3-2/37075-2026

	1.	Նախագծի հավելվածով ներկայացված ապրանքների վերաբերյալ տեղեկությունները բավարար չեն Եվրասիական տնտեսական միության արտաքին տնտեսական գործունեության ապրանքային անվանացանկի տասը նիշի մակարդակով դասակարգման ճշգրտության վերաբերյալ դիրքորոշում ներկայացնելու համար:
Միաժամանակ, Եվրասիական տնտեսական հանձնաժողովի խորհրդի 14.09.2021թ. N 80 որոշմամբ (այսուհետ` Որոշում) հաստատված` Եվրասիական տնտեսական միության արտաքին տնտեսական գործունեության ապրանքային անվանացանկում (ԱՏԳ ԱԱ) բացակայում է Նախագծի հավելվածի «Տեխնոլոգիական սարքավորումներ, դրանց բաղկացուցիչ ու համալրող մասեր» բաժնի 2-րդ կետում նշված` ԱՏԳ ԱԱ 8704 22 910 0 ծածկագիրը, իսկ նույն բաժնի 3-րդ կետում նշված` ԱՏԳ ԱԱ 8428 20 200 0 ծածկագրին դասվող ապրանքների համար Որոշմամբ սահմանված է ներմուծման մաքսատուրքի 0 տոկոս դրույքաչափ:
2.	Եվրասիական տնտեսական միության մաքսային օրենսգրքի (այսուհետ՝ Օրենսգիրք) 126-րդ հոդվածի 1-ին կետի 1-ին ենթակետի համաձայն՝ պայմանականորեն բաց թողնված են համարվում «Բացթողում՝ ներքին սպառման համար» մաքսային ընթացակարգով ձևակերպվող այն ապրանքները, որոնց դեպքում կիրառվել են ներմուծման մաքսատուրքերի, հարկերի վճարման համար սահմանված արտոնություններ, որոնք զուգակցված են այդ ապրանքների օգտագործման և (կամ) տնօրինման հետ կապված սահմանափակումներով։ Նույն հոդվածի 2-րդ կետի 1-ին պարբերության համաձայն` նույն հոդվածի 1-ին կետի 1-ին ենթակետում նշված՝ պայմանականորեն բաց թողնված ապրանքների առնչությամբ պետք է պահպանվեն ներմուծման մաքսատուրքերի, հարկերի վճարման արտոնությունների տրամադրման նպատակներն ու պայմանները, ինչպես նաև այդպիսի արտոնությունների կիրառման հետ կապված այդ ապրանքների օգտագործման և (կամ) տնօրինման մասով սահմանափակումները: Օրենսգրքի 84-րդ հոդվածի 3-րդ կետի համաձայն՝ հայտարարատուն, անդամ պետությունների օրենսդրությանը համապատասխան, պատասխանատվություն է կրում նույն հոդվածի 2-րդ կետով նախատեսված պարտականությունները չկատարելու համար (այդ թվում՝ մաքսային ընթացակարգի համաձայն ապրանքների օգտագործման պայմանների պահպանման մասով):
Հաշվի առնելով վերոնշյալը և այն հանգամանքը, որ Նախագծով ներկայացված պայմանների դեպքում որպես հայտարարատու հանդես է գալու լիզինգատու կազմակերպությունը, Օրենսգրքի 126-րդ հոդվածի 2-րդ կետի համաձայն՝ լիզինգատու կազմակերպության նկատմամբ կկիրառվեն ներմուծված ապրանքների տնօրինման, տիրապետման և օգտագործման հետ կապված սահմանափակումները, հետևաբար՝ լիզինգի պայմանագրով ձեռքբերված ապրանքների համար արտոնությունը լիզինգատու կազմակերպությանը տրամադրելու պարագայում վերջինիս կողմից պետք է պահպանվեն օրենսդրությամբ սահմանված պահանջները, որի նկատմամբ մաքսային մարմիններն իրականացնում են մաքսային հսկողություն: Նշված նորմերին, ըստ էության, Նախագծով սահմանվող դրույթները կհակասեն: Միաժամանակ, տվյալ դեպքում ՀՀ կառավարության 17․09․2015թ․ N 1118-Ն որոշմամբ հաստատված կարգի 22-ից 24-րդ կետերով նախատեսված մոնիթորինգը, ինչպես նաև հետբացթողումային հսկողությունը կիրականացվեն լիզինգատուի նկատմամբ, ինչը մեր կարծիքով չի բխում իրականացվող ներդրումային ծրագրերի բովանդակությունից:
Միաժամանակ, Օրենսգրքի 83-րդ հոդվածի 1-ին կետի 1-ին, 2-րդ և 3-րդ պարբերությունների համաձայն՝ որպես մաքսային ընթացակարգերով ձևակերպվող ապրանքների հայտարարատու կարող է հանդես գալ անդամ պետության անձը՝
1.	որն օտարերկրյա անձի կետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով,
2.	որի անունից և (կամ) որի հանձնարարությամբ կնքվել է 1-ին ենթակետի մեջ նշված գործարքը,
3.	որն ունի ապրանքների տիրապետման, օգտագործման և (կամ) տնօրինման իրավունք, եթե ապրանքները Միության մաքսային սահմանով տեղափոխվում են այն գործարքի շրջանակներից դուրս, որի կողմերից մեկն օտարերկրյա անձ է:
Հաշվի առնելով նշվածը՝ ապրանքների ներմուծման ժամանակ դրանց տնօրինման, տիրապետման և օգտագործման պայմանը չի հանդիսանում պարտադիր պայման և վերոգրյալ 1-ին և 2-րդ կետերի համաձայն՝ ապրանքների հայտարարատու կարող է հանդես գալ անդամ պետության այն անձը, որն օտարերկրյա անձի հետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով կամ որի անունից և (կամ) որի հանձնարարությամբ կնքվել է նշված գործարքը: Նշված նորմերից հետևում է, որ անկախ սեփականության իրավունքից ներդրումային ծրագիր իրականացնող կազմակերպությունները կարող են հանդես գալ որպես ներմուծվող ապրանքների հայտարարատու վերոնշյալ պայմաններին բավարարելու դեպքում:
3.	«ԻՆՆՈԹԵԿ» սահմանափակ պատասխանատվությամբ ընկերությունը (ՀՎՀՀ 00520566, գրանցված 11.08.2023թ.) գործում է հարկման ընդհանուր համակարգում, ըստ ներկայացրած վերջին՝ 2026 թվականի ապրիլ ամսվա եկամտային հարկի և սոցիալական վճարի ամսական հաշվարկի ունի 80 հարկման բազա ունեցող վարձու աշխատողներ: Ընկերությունը 2024 թվականին հարկման բազա ունեցող վարձու աշխատողներ չի ունեցել, իսկ 2025 թվականին հարկման բազա ունեցող վարձու աշխատողների միջին ամսական թվաքանակը կազմել է 56։
Ընկերության կողմից Նախագծին կից ներկայացված փաստաթղթերում իրացման վերաբերյալ 2025 թվականի մասով լրացված տեղեկատվությունը չի համընկնում հարկային մարմնի տեղեկատվական բազայում առկա տվյալների հետ: 
«ԻՆԵԿՈԲԱՆԿ» փակ բաժնետիրական ընկերությունը (ՀՎՀՀ 02518512, գրանցված 07.02.1996թ.) գործում է հարկման ընդհանուր համակարգում, ըստ ներկայացրած վերջին՝ 2026 թվականի ապրիլ ամսվա եկամտային հարկի և սոցիալական վճարի ամսական հաշվարկի ունի 1084 հարկման բազա ունեցող վարձու աշխատողներ:
15.06.2026թ. դրությամբ ընկերությունները չունեն հարկային մարմնի կողմից վերահսկվող եկամուտների գծով ժամկետանց պարտավորություններ, և 16.06.2026թ. դրությամբ առկա չեն մաքսային վճարների գծով պարտավորություններ։
	Ընդունվել է։





Ընդունվել է ի գիտություն։

 


































































Ընդունվել է։ Ցուցանիշները խմբագրվել են։














Ընդունվել է։

	3․ ՀՀ արդարադատության նախարարություն
	18-06-2026թ․

	
	N /27.4.2/31943-2026

	1. Անհրաժեշտ է Նախագծի վերնագրից հանել կրկնակի նշվող՝ «արտոնությունը կիրառելու մասին» բառերը։
1. Նախագծի 4-րդ կետի 3-րդ ենթակետի համաձայն՝ ներդրումային ծրագրի շրջանակներում տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծումն իրականացվելու է 2026 թվականի հունիսի 5-ից մինչև 2027 թվականի հունիսի 4-ը ներառյալ։ Այս առումով հարկ է նկատել, որ Նախագծին կից ներկայացված դիմումում բացակայում է հայտի ներկայացման ամսաթիվը, մինչդեռ՝ Հայաստանի Հանրապետության կառավարության 2015 թվականի սեպտեմբերի 17-ի N 1118-Ն որոշմամբ (այսուհետ՝ Որոշում) հաստատված հավելվածի 12-րդ կետի համաձայն՝ ներդրումային ծրագրի իրականացման նպատակով ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծման սկզբնաժամկետը չի կարող լինել ավելի շուտ, քան սույն հավելվածի 13-րդ կետով նախատեսված հայտի Հայաստանի Հանրապետության էկոնոմիկայի նախարարություն ներկայացնելու հաջորդ օրը։ Ուստի այս առումով գտնում ենք, որ անհրաժեշտ է պարզաբանել, թե երբ է ներկայացվել Որոշման հավելվածի 13-րդ կետով նախատեսված հայտը՝ նշելով այն փաստաթուղթը, որում արտացոլվում է հայտի ներկայացման ժամկետը։ 
1. Ցանկի «Տեխնոլոգիական սարքավորումներ, դրանց բաղկացուցիչ ու համալրող մասեր» բաժնի 2-րդ կետի «ԱՏԳ ԱԱ-ի ծածկագիրը» սյունակում նշվում է «8704229100» ծածկագիրը, իսկ 3-րդ՝ «Անվանումը» սյունակում նշվում է «Բեռնատար Mitsubishi Fusu FJ»։ Այս առումով, նկատի ունենալով այն հանգամանքը, որ Եվրասիական տնտեսական հանձնաժողովի խորհրդի «Եվրասիական տնտեսական միության արտաքին տնտեսական գործունեության միասնական ապրանքային անվանացանկը և Եվրասիական տնտեսական միության միասնական մաքսային սակագինը հաստատելու, ինչպես նաև Եվրասիական տնտեսական հանձնաժողովի խորհրդի որոշ որոշումներ փոփոխելու և ուժը կորցրած ճանաչելու մասին» N 80 որոշման 2-րդ կետով հաստատված հավելված 1-ում առկա չէ «8704 22 91 00» ծածկագիրը, ուստի անհրաժեշտ է վերանայել Ցանկի «Տեխնոլոգիական սարքավորումներ, դրանց բաղկացուցիչ ու համալրող մասեր» բաժնի 2-րդ կետի կարգավորումը։
1. Միաժամանակ հարկ է նկատել, որ Նախագծին կից ներկայացված՝ 2026 թվականի ապրիլի 21-ի № HD26/00090 լիզինգի գլխավոր պայմանագրից բացակայում են 8-րդ և 10-րդ էջերը։ Այս առումով, հիմք ընդունելով Որոշման հավելվածի 14-րդ կետի 5-րդ ենթակետի դրույթը, որի համաձայն հայտը ներառում է հետևյալ փաստաթղթերի ամբողջությունը՝ 5) լիզինգով ձեռք բերված տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծման դեպքում նաև լիզինգի պայմանագրի պատճենը, անձի կողմից հաստատված բնօրինակին համապատասխանության վերաբերյալ, գտնում ենք, որ անհրաժեշտ է ներկայացնել պայմանագրի բոլոր էջերն ամբողջությամբ։

	Ընդունվել է։

Mulberry Էլեկտրոնային փաստաթղթաշարժի համակարգում փաստաթուղթը գրանցվել է հունիսի 4-ին։ Որոշման մեջ նշվել է 2026 թվականի հունիսի 5-ից մինչև 2027 թվականի հունիսի 4-ը ներառյալ, այսինքն՝ հայտը Հայաստանի Հանրապետության էկոնոմիկայի նախարարություն ներկայացնելու հաջորդ օրվանից։








Ընդունվել է։

